ครม. อนุมัติกรอบวงเงินงบประมาณรายจ่าย ปี 2564 วงเงิน 3.3 ล้านล้านบาท เพิ่มขึ้นจากปี 2563 จำนวน 1 แสนล้านบาท เป็นงบขาดดุล 5.2 แสนล้านบาท
ครม. อนุมัติกรอบวงเงินงบประมาณรายจ่าย ปี 2564 วงเงิน 3.3 ล้านล้านบาท เพิ่มขึ้นจากปี 2563 จำนวน 1 แสนล้านบาท เป็นงบขาดดุล 5.2 แสนล้านบาทนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงว่า ที่ประชุม ครม.เห็นชอบกรอบวงเงินงบประมาณรายจ่าย ประจำปี 2564 วงเงิน 3.3 ล้านล้านบาท ซึ่งสมมติฐานที่ใช้ทางเศรษฐกิจในการคำนวณเงินงบประมาณคือ จีดีพี ปี 2564 คาดว่าจะอยู่ที่ร้อยละ 4.8 โดยงบรายจ่ายที่เพิ่มขึ้น 1 แสนล้านบาท ถือว่าเพิ่มขึ้นร้อยละ 3.1 ประกอบด้วย รายจ่ายประจำ 2.5 ล้านล้านบาท เพิ่มขึ้นจากปี 2563 จำนวน 115,685.6 ล้านบาท หรือเพิ่มขึ้นร้อยละ 4.8 โดยรายจ่ายลงทุน อยู่ที่ 693,000 ล้านบาท เพิ่มขึ้นจากปี 2563 จำนวน 37,194.3 ล้านบาท หรือเพิ่มขึ้นร้อยละ 5.7 จากสัดส่วนวงเงินงบประมาณ ร้อยละ 21 เป็นไปตาม พ.ร.บ.วินัยการเงินการคลัง และมีรายจ่ายชำระคืนต้นเงินกู้ วงเงิน 99,000 ล้านบาท เพิ่มขึ้นจากปี 2563 จำนวน 9,829.6 ล้านบาทสำหรับประมาณการรายได้สุทธิ ปี 2564 อยู่ที่ 2.77 ล้านล้านบาท งบประมาณขาดดุล อยู่ที่ 523,000 ล้านบาท เพิ่มขึ้นจากปี 2563 จำนวน 54,000 ล้านบาท